दख्खनची राणी - विकिपीडिया

# दख्खनची राणी

### Wikipedia कडून

दख्खनची राणी (इंग्रजी: डेक्कन क्वीन) ही महाराष्ट्राच्या मुंबई व पुणे या शहरांदरम्यान रोज धावणारी एक जलद (एक्सप्रेस) रेल्वेगाडी आहे. ही गाडी असंख्य चाकरमान्यांचे रोजचे प्रवासाचे साधन आहे.

## [संपादन] वेळापत्रक

दख्खनची राणी पुणे स्थानकावरून दर दिवशी सकाळी सव्वासात वाजता प्रयाण करते व सव्वातीन तासांनी सकाळी साडेदहा वाजता मुंबईच्या छ्त्रपती शिवाजी टर्मिनस (सी एस टी) वर पोहोचते. तिचा परतीचा प्रवास त्याच दिवशी सायंकाळी ५:१० वाजता छ्त्रपती शिवाजी टर्मिनसहून चालू होतो व रात्री ८:२५ वाजता पुणे स्थानकावर संपतो. ही गाडी एका दिशेने १९२ किलोमीटर अंतर धावते.

## [संपादन] गाडी क्रमांक

दख्खनच्या राणीचे गाडी क्रमांक २१२४ (पुणे ते मुंबई प्रवासाकरिता) व २१२३ (मुंबई ते पुणे प्रवासाकरिता), असे आहेत.

## [संपादन] इतिहास

दख्खनची राणी १ जून, १९३० साली ब्रिटिश साम्राज्याच्या काळात सुरू करण्यात आली. त्या वेळेस ती फक्त शनिवारी व रविवारी धावायची. तिचा उपयोग प्रामुख्याने घोड्यांच्या शर्यतींच्या शौकिनांची मुंबई व पुण्यादरम्यान ने-आण करण्यासाठी होत. हळूहळू तिच्या सेवेचा विस्तार करण्यात आला व दख्खनची राणी रोज या दोन शहरांदरम्यान धावू लागली.

## [संपादन] अलिकडील घटना

दख्खनची राणी १९९० साली खंडाळ्याजवळ रूळांवरून घसरली होती. सुदैवाने या घटनेमध्ये कोणतीही जीवितहानी झाली नाही.

३० नोव्हेंबर २००६ रोजी दलितांच्या एका संतप्त जमावाने उल्हासनगर जवळ गाडी थांबवली व प्रवाशांना बाहेर काढले. यानंतर जमावाने गाडीचे ७ डबे पेटवले. हा जमाव डॉ. बाबासाहेब आंबेडकरांच्या पुतळ्याच्या कानपुरमध्ये झालेल्या विटंबनेचा निषेध करीत होता.[१]

## [संपादन] संदर्भ

1. ↑ http://www.timesnow.tv/Sections/News/Dalits_go_on_a_rampage/articleshow/650600.cms

|  | भारतीय रेल्वेबद्दलच्या या लेखाचा/विभागाचा विस्तार करण्यास कृपया मदत करा. अधिक माहितीसाठी चर्चा पान किंवा विस्तार विनंती पहा.

"http://mr.wikipedia.org../../../%E0%A4%A6/%E0%A4%96/%E0%A5%8D/%E0%A4%A6%E0%A4%96%E0%A5%8D%E0%A4%96%E0%A4%A8%E0%A4%9A%E0%A5%80_%E0%A4%B0%E0%A4%BE%E0%A4%A3%E0%A5%80.html" पासून मिळविले

वर्ग: विस्तार विनंती | भारतातील नामांकित रेल्वेगाड्या

##### Views

- लेख
- चर्चा
- आताची आवृत्ती

##### शोध